Document ID: 32011R1287

KOMISSION TÄYTÄNTÖÖNPANOASETUS (EU) N:o 1287/2011,
annettu 9 päivänä joulukuuta 2011,
yhteisen tullitariffin mukaisella tullilla vapaaseen liikkeeseen luovutettujen banaanien tuontia yhteisöön koskevan järjestelmän mukaisista todistuksista annetun asetuksen (EY) N:o 2014/2005 kumoamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon banaaneista kannettavista tulleista 29 päivänä marraskuuta 2005 annetun neuvoston asetuksen (EY) N:o 1964/2005 (1) ja erityisesti sen 2 artiklan,
sekä katsoo seuraavaa:
(1)
Komission asetuksessa (EY) N:o 2014/2005 (2) vahvistetaan tuontitodistuksiin perustuva banaanien tuonnin seurantamekanismi.
(2)
Neuvosto hyväksyi päätöksellä 2011/194/EU (3) banaanien kaupasta tehdyn Geneven sopimuksen tekemisen Euroopan unionin sekä Brasilian, Costa Rican, Ecuadorin, Guatemalan, Hondurasin, Kolumbian, Meksikon, Nicaraguan, Panaman, Perun ja Venezuelan välillä, jäljempänä ’Geneven sopimus’, sekä banaanikauppasopimuksen tekemisen Euroopan unionin ja Amerikan yhdysvaltojen välillä, jäljempänä ’EU:n ja Yhdysvaltain välinen sopimus’. Sopimukset ovat nyt kaikkien allekirjoittajaosapuolten ratifioitavina. Kyseisten sopimusten tekemisen vuoksi CN-koodin 0803 00 19 banaanien kauppajärjestelmän rakenne ja toiminta ovat muuttuneet unionissa.
(3)
Geneven sopimuksen mukaisesti sovellettavien banaanien uusien tullien vuoksi asetus (EY) N:o 1964/2005 on kumottu Euroopan parlamentin ja neuvoston asetuksella (EU) N:o 306/2011 (4) mainitun sopimuksen voimaantulopäivästä.
(4)
Edellä mainittujen sopimusten, jotka ratkaisivat pitkään jatkuneen banaaneja koskevan kiistan, hyväksymisen perusteella vakuuden asettamista edellyttävien tuontitodistusten käyttö tilastovälineenä ei ole enää riittävä banaanimarkkinoiden seurantaan.
(5)
Banaanien tuonnin seurantaan on kehitetty uusia ja aiempaa tarkempia keinoja, jotka ovat kevyempiä kuin hallinnollista taakkaa ja kustannuksia yrityksille ja kansallisille viranomaisille aiheuttavat todistukset.
(6)
Sen vuoksi on aiheellista poistaa toimijoiden velvollisuus hankkia todistukset kaikkien eri alkuperäbanaanien tuontia varten. Sen vuoksi asetus (EY) N:o 2014/2005 olisi kumottava. Koska asetuksen (EY) N:o 2014/2005 1 artiklan 3 kohdassa rajoitetaan todistusten voimassaolo niiden myöntämisvuoteen, on aiheellista kumota 1 päivästä tammikuuta 2012 velvollisuus hankkia tuontitodistukset.
(7)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Kumotaan asetus (EY) N:o 2014/2005.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2012.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä joulukuuta 2011.

Labels: 10
3
17